“คลัง” จ่อคลอด “ชิม ช้อป ใช้ 4” ก.พ.นี้-เล็งทบทวน GDP ใหม่หลังโดนปัจจัยกระทบหลายด้าน
"คลัง" จ่อคลอดมาตรการ "ชิม ช้อป ใช้ เฟส 4" ก.พ.นี้ เน้นกลุ่มเป้าหมายเดิม-เล็งทบทวน GDP ปีนี้ใหม่หลังโดนปัจจัยลบกระทบหลายด้าน
"คลัง" จ่อคลอดมาตรการ "ชิม ช้อป ใช้ เฟส 4" ก.พ.นี้ เน้นกลุ่มเป้าหมายเดิม-เล็งทบทวน GDP ปีนี้ใหม่หลังโดนปัจจัยลบกระทบหลายด้าน
28 ม.ค. 2563

นายอุตตม สาวนายน รัฐมนตรีว่าการกระทรงการคลัง เปิดเผยว่า คาดจะออกมาตรการ”ชิม ช้อป ใช้” เฟส 4 ในช่วงเดือน ก.พ.63 เพื่อให้เกิดผลกระตุ้นเศรษฐกิจ โดยจะจัดทำมาตรการให้เหมาะสมกับสถานการณ์มากที่สุด สำหรับกลุ่มเป้าหมายจะยังเน้นที่ประชาชนและร้านค้าในประเทศ ซึ่งมีความเป็นไปได้ว่าจะคงกลุ่มเป้าหมายเดิมและเพิ่มกลุ่มเป้าหมายใหม่เข้ามาเสริม
นอกจากนี้ กระทรวงการคลังจะทบทวนประมาณการอัตราการขยายตัวทางเศรษฐกิจ (GDP) ในปีนี้ จากเป้าหมายเดิมคาดว่าจะเติบโต 3.3% เนื่องจากมีหลายปัจจัยกระทบ โดยเฉพาะเศรษฐกิจโลกที่ยังชะลอตัว และเหตุการณ์ระบาดของไวรัสโคโรนาสายพันธุ์ใหม่จากจีน ซึ่งจะประเมินให้อยู่ในภาพของความเป็นจริง พร้อมยืนยันว่า รัฐบาลมีวิธีการบริหารจัดการกับผลกระทบที่เกิดขึ้น
“GDP ขอประเมินใหม่เพราะปัจจัยกระทบมีหลายอย่าง เวิลด์แบงก์ยังลด GDP โลกเหลือ 3%ต้นๆ” รมว.คลัง กล่าว